JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraeli-Norra suhted jahenemas
Abbasi väitel on Jeruusalemm Palestiina pealinn!
Iisrael uuendab oma armee löögivalmidust
Iisraeli Välisministeerium väljendas protesti Norra valitsusele,
kui viimane teatas nädala eest, et hakkab märgistama
vaidlusalustel aladel valmistatud tooteid asunduste toodetena.
Norra välisminister Anniken Huitfeldt teatas 10. juunil,
et tema valitsus ei aktsepteeri enam Läänekalda, Ida-Jeruusalemma
ja Golani piirkonna juudi asunduste toodete müüki märgiga Made in Israel.
Norra väitel
tuleb märkida Iisraeli okupeeritud aladelt pärinevaile tooteile piirkond,
kust toode pärineb ja et see lähtub Iisraeli asundusest,
kui see pärineb mainitud aladelt,
tõdeti Norra Välisministeeriumi pressikonverentsil.
Naftali Bennetti juhitud valitsus hoiatas siiski,
et otsusel võib olla kahjulik mõju Iisraeli ja Norra suhetele
ning Norra rolli tähendusele Iisraeli-Palestiina suhete edendamisel.
Iisrael on kohandanud neil aladel oma riigi seadusandlust,
nagu ka kogu oma pealinnas Jeruusalemmas ja Golanil,
kui sai need alad oma kontrolli alla 1967. a kaitsesõjas.
Iisraeli ja Palestiina Vabastus- organisatsiooni PLO vahel sõlmitud
1990. a-te Oslo lepingud tagavad,
et Iisrael säilitab täieliku kontrolli C-alal,
mis hõlmab kõiki Läänekalda juudi asundusi ja ettevõtteid.
Lepingus ei seatud mingeid takistusi
Iisraeli ehitustegevusele mainitud aladel.
Palestiina omavalitsuse president Mahmoud Abbas
kinnitas nädala eest külas käinud USA diplomaadile,
et Ida-Jeruusalemm jääb igavesti Palestiina riigi pealinnaks.
Abbas võõrustas Ramallah's USA delegatsiooni,
mida juhtis välisministri asetäitja Lähis-Ida asjade alal Barbara Leaf.
Meie sihiks on vabaneda okupatsioonist
rahvusvahelise legitiimsuse resolutsioonide alusel,
rääkis Abbas palestiinlaste meediafirma Wafa teatel.
Ida-Jeruusalemm on ja jääb igavesti Palestiina riigi pealinnaks,
kuulutas ta, ja lisas,
et Palestiina omavalitsus hakkab rahvusvahelisel areenil tööle,
sundimaks Iisraeli lõpetama kuri- tegelikke ja okupatsioonipraktikaid,
mis puudutavad etnilist puhastust ja rassilist diskrimineerimist.
Abbas kordas samas nõudmist, et USA eemaldaks PLO
oma rahvusvaheliste terrorirühmituste nimistust
ja et USA peab avama palestiinlastele Ida-Jeruusalemmas konsulaadi.
Liibanonis tegutsev, Iraani toetatud terrorirühmitus Hezbollah
kasutab ära keskkonnaühenduste püstitatud jaamu
Iisraeli armee liikumiste jälgimiseks Liibanoni-Iisraeli piiril.
IDF araabiakeelse esindaja teatel
tegutsesid Hezbollah' liikmed piirkonnas maskeerunuina
keskkonnaorganisatsiooni Green Without Borders aktivistideks.
IDF esindaja jagas meediale pilte
mitmetest kohalviibinud Hezbollah' agentidest, tõdedes samas,
et vaatluspunkt rikkus ÜRO Julge- olekunõukogu resolutsiooni 1701.
Põhja-Iisraeli väejuhatuse ülem Amir Baram tõdes,
et Hezbollah' eelpostide ehitamine piiridele on viimasel ajal tõhustunud.
"Tunneme neid nimepidi ja kust nad pärinevad."
See pole esimene kord, kui Hezbollah jääb vahele
Green Without Bordersi kaitsekilbina kasutamises.
Iisraeli armee süüdistabki ühendust sellise tegevuse ja terrori lubamises
ühenduse logo kaitse all.
Kuigi UNIFIL palus Liibanoni relvajõududelt
vabamat juurdepääsu kõnealustele keskkonnarühmituse objektidele
juba kolme aasta eest ja Liibanoni armee lubas seda teha,
anti UNIFIL-ile vaid osaline juurdepääs objektidele,
kuid ei lubatud kasutada vajalikke tehnilisi seadmeid.
Iisraeli armee kaitsevõime paraneb veelgi,
kui relvatehnika eritehas Rafael avalikustas uue,
kuuenda põlvkonna täppisraketi Spike NLOS.
Raketi tehniliselt tõhustatud omadusteks on uued päästeseadurid,
süsteemi vahetus, objekti pildistamine ja laiendatud tööulatus.
Rafaeli Spike raketiperre
kuulub juba varasemast kolm eri tüüpi raketti.
Need pakuvad ülimat täpsust pikkadel vahemaadel,
sh NLOS-variandiga,
mida võidakse tulistada õhust, maalt või laevadelt.
Rafaeli esindaja teatel töötab uus NLOS nii ründe- kui kaitseolukorras,
ja pakub reaalajas taktikalist luureinfot ja kahjuhinnanguid,
mis võimaldavad selle mugandamist objektide järgi
ja missioonide abortimist keset lendu.
Rafaeli sõnul on uuel Spike NLOS-i 6. põlvkonnal
mitmeid uusi parandatud omadusi,
eriti kui üks operaator ja kanderakett võivad tulistada ja juhtida
isegi nelja raketti üheaegselt,
mis võimaldab üllatusmomenti vaenlase vägede vastu.
Lääneriigid, Suurbritannia, Prantsusmaa, Saksamaa ja USA
on tänanud ÜRO allorganit Aatomienergiaorganisatsiooni IAEAd
tõhusa tegevuse eest, suurte puuduste paljastamisel
Iraani antud selgitustes seoses mainitud programmiga.
Ühisavalduses nõudsid riigid Iraanilt oma kohuste täitmist ja näitamist,
et riigi tuumaprogrammi
ei kasutata omavalmistatud tuumarelva tootmiseks,
vaid et see on tunnistatavalt üksnes rahumeelne.
IAEA juhatuse 30 liiget kiitsid heaks algatuse,
mis on esimene Iraani suhtes vastu võetud kriitika kahe aasta sees,
ning üksnes Venemaa ja Hiina hääletasid vastu.
Tuumarelvariigid India ja Pakistan jätsid hääletamata, nagu ka Liibüa.
Otsus Iraani hukkamõistmise kohta on suures osas sümboolne
ega ohusta maailma riikide eritegevust Iraani vastu.
Mainitud lääneriigid, kes peavad Iraaniga läbirääkimisi
2015. a JCPOA tuumalepingu elustamise suhtes, ütlesid,
et lisategevuseks pole vajadust,
kui Islamivabariik alustab taas koostööd ÜRO allorganiga.
Kommentaar hõlmas siiski selget ähvardust,
et lisameetmed võidakse käiku lasta tulevikus.
Iraan oli antud resolutsiooniks valmis, sest vaid tund enne seda,
kui juhatus resolutsiooni heaks kiitis, teatas Iraan,
et oli välja lülitanud oma tuumajaamu valvavaid IAEA kaameraid.
Iisraeli Kaitsevägi on alustanud dramaatilisi uuendusi
armee löögijõu suhtes, eelkõige valmiduse osas
teha sõjalisi rünnakuid Iraani tuumarajatiste vastu.
Suurimad ja tõhusaimad muutused on seotud õhujõududega,
kus on sihiks pommituslennu võime Iraani eri tehastesse,
ilma vahetankimiseta õhus või teise riigi pinnal viibimata.
Teiseks tähtsaks arengusammuks
on olnud Rafaeli relvatehase loodud ja arendatud uut tüüpi pomm,
mille võimsuse ja raskuse suhe on märgatavalt varasemaist parem
ja võimaldab suurema kütusehulga võtmist lennukeisse.
Uut pommi on viimastel kuudel korduvalt edukalt testitud,
ka koos USA ja Kreeka õhuõududega peetud,
nädala eest lõppenud sõjalise õppuse ajal.
Sõnum Iraanile on selge,
kui JCPOA leping sünnib olemasoleval kujul või mitte,
ja Iraan saab kasutusse relva tasemel tuumamaterjali,
jätab Iisrael endale õiguse
rünnata Iraani tuumaprogrammi iseseisvalt ja ette hoiatamata.
Naftali Bennetti valitsust tabab üks tagasilöök teise järel.
Nädala eest kukkus valitsuse eelnõu
Iisraeli kriminaalkoodeksit puudutaval hääletusel selgelt läbi,
sest kolm koalitsiooni kuuluvat araablasest rahvaesindajat
ja üks peaministripartei Yamina liige ei hääletanud eelnõu poolt.
Mainitud seadus puudutab Juudas ja Samaarias
ehk nn Läänekaldal elavaid, ligi poolt miljonit asunikku,
kelle õigusi antud piirkonnas elada seadus kaitsebki.
Selle kehtivus lõpeb siiski juuni viimasel päeval,
ehk vähem kui kahe nädala pärast,
kui kolmas Knesseti hääletusvoor sellele parlamendi heakskiitu ei too.
Valitsus ei kuku siiski kokku millegi muu kui eelarveseaduse tõttu,
kuid praktikas kaotaks Bennetti-Lapidi valitsus teovõime,
kui see ülioluline seadus läbi ei läheks,
sest see muudaks nood Juuda ja Samaaria asunikud
teatud mõttes lindpriideks.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee